cyanic-selkie/wikianc huggingface dataset:
তুঙ্কু সৈয়দ পুত্রা
সম্রাট
সৈয়দ পুত্রা মালয়ের তৃতীয় ইয়াং দি-পেরতুয়ান আগং নির্বাচিত হন। ১৯৬০ সালের ২১ সেপ্টেম্বর তিনি দায়িত্বগ্রহণ করেন এবং ১৯৬১ সালের ৪ জানুয়ারি তার অভিষেক হয়। ১৯৬৩ সালের ১৬ সেপ্টেম্বর মালয়েশিয়া ফেডারেশন ঘোষণার পর তিনি মালয়েশিয়ার ইয়াং দি-পেরতুয়ান আগং হন। ১৯৬৫ সালের ২০ সেপ্টেম্বর তিনি তার মেয়াদ শেষ করেন। তার ছেলে তুঙ্কু সৈয়দ সিরাজউদ্দিন ২০০১ থেকে ২০০৬ সাল পর্যন্ত সম্রাট ছিলেন।
মৃত্যু
সৈয়দ পুত্রা ২০০০ সালের ১৬ এপ্রিল কুয়ালালামপুরে ন্যাশনাল হার্ট ইনস্টিটিউশনে মৃত্যুবরণ করেন। পেরলিসের আরাওয়ের রাজকীয় কবরস্থানে তাকে দাফন করা হয়।
পরিবার
সৈয়দ পুত্রা দুইবার বিয়ে করেছেন:
সম্মাননা
সৈয়দ পুত্রা বিভিন্ন সম্মাননা পেয়েছেন। এর মধ্যে রয়েছে:
রাণী রাসমণি
রাণী রাসমণি (২৮ সেপ্টেম্বর, ১৭৯৩ – ১৯ ফেব্রুয়ারি, ১৮৬১) ছিলেন কলকাতার জানবাজারের বাসিন্দা প্রসিদ্ধ মানবদরদি জমিদার। তিনি দক্ষিণেশ্বর কালীবাড়ির প্রতিষ্ঠাত্রী এবং রামকৃষ্ণ পরমহংসের প্রধান পৃষ্ঠপোষক।
thumb|right|250px|রাণী রাসমণির প্রতিমূর্তি, [[ধর্মতলা|ধর্মতলা, কলকাতা]]
রাণী রাসমণি তার বিবিধ জনহিতৈষী কাজের জন্য খ্যাতি অর্জন করেছিলেন। তিনি তীর্থযাত্রীদের সুবিধার্থে সুবর্ণরেখা নদী থেকে পুরী পর্যন্ত একটি সড়ক পথ নির্মাণ করেন। কলকাতার অধিবাসীদের গঙ্গাস্নানের সুবিধার জন্য তিনি কলকাতার বিখ্যাত বাবুঘাট, আহিরীটোলা ঘাট ও নিমতলা ঘাট নির্মাণ করেন। ইম্পিরিয়াল লাইব্রেরি (অধুনা ভারতের জাতীয় গ্রন্থাগার) ও হিন্দু কলেজ (অধুনা প্রেসিডেন্সি বিশ্ববিদ্যালয়) প্রতিষ্ঠাকালে তিনি প্রভূত অর্থসাহায্য করেছিলেন।
জীবনী
১৭৯৩ সালের ২৮ সেপ্টেম্বর তৎকালীন কাঞ্চনপল্লীর 'কোনা' গ্রামে ( অধুনা নদীয়া ও উত্তর ২৪ পরগনা সীমান্তবর্তী অঞ্চল) রাণী রাসমণির জন্ম হয়।   পিতা হরেকৃষ্ণ দাস ও মাতা রাম প্রিয়া, মাত্র সাত বছর বয়সে তিনি তার মাকে হারান। তিনি ছিলেন অসামান্যা সুন্দরী। মাত্র এগারো বছর বয়সে কলকাতার জানবাজারের ধনী মাহিষ্য জমিদার বাবু রাজচন্দ্র দাস-এর সঙ্গে তার বিবাহ হয়। তাদের চার কন্যা- পদ্মমনি,কুমারী,করুণাময়ী,জগদম্বা।পদ্মমণির স্বামী রামচন্দ্র দাস, কুমারীর স্বামী প্যারিমোহন চৌধুরী,করুণার বিয়ে হয় মথুরবাবুর সাথে, বিয়ের কয়েক বছর পর  করুণার মৃত্যু হয় মথুরমোহন বিশ্বাস তখন জগদম্বা কে বিয়ে করেন।১৮৩৬ সালে স্বামীর মৃত্যুর পর তিনি স্বহস্তে তার জমিদারির ভার তুলে নেন এবং অত্যন্ত দক্ষতার সঙ্গে তা পরিচালনা করতে থাকেন। ব্যক্তিগত জীবনে রাণী রাসমণি এক সাধারণ ধার্মিক বাঙালি হিন্দু বিধবার মতোই সরল জীবনযাপন করতেন।
জনহিতৈষী কাজ
একবার ইংরেজ সরকার গঙ্গায় জেলেদের মাছ ধরার উপর জলকর আরোপ করে। নিরুপায় হয়ে জেলেরা রাণী রাসমণির কাছে গেলে রাণী রাসমণি ইংরেজ সরকারকে ১০ হাজার টাকা কর দিয়ে ঘুসুড়ি থেকে মোটিয়াবুরুজ এলাকার সমস্ত গঙ্গা জমা নেন এবং লোহার শিকল টানিয়ে জাহাজ ও নৌকো চলাচল বন্ধ করে দেন। এতে ইংরেজ সরকার আপত্তি করলে রাসমণি বলেন যে, জাহাজ চলাচল করলে মাছ অন্য জায়গায় চলে যাবে ফলে জেলেদের ক্ষতি হবে। এই অবস্থায় ইংরেজ সরকার রাণী রাসমণির ১০ হাজার টাকা ফেরত দেয় এবং জলকর তুলে নেয়।
একবার এক নীলকর সাহেব মকিমপুর পরগণায় প্রজাদের ওপর উৎপীড়ন শুরু করলে রাণী রাসমণি তা বন্ধ করেন। তিনি ১ লক্ষ টাকা খরচ করে স্টোনার খাল খনন করেন। এতে মধুমতী নদীর সঙ্গে নবগঙ্গার সংযোগ ঘটে। সোনাই, বেলিয়াঘাটা ও ভবানীপুরে তিনি বাজার স্থাপন করেন।
ধর্মচর্চার জন্য দক্ষিণেশ্বরে কালী মন্দির তিনিই নির্মাণ করেন। এর পিছনে কিংবদন্তি আছে যে, ১৮৪৭ সালে রাণী রাসমণি ঠিক করলেন কাশীতে গিয়ে মা অন্নপূর্ণা ও বিশ্বনাথের পূজা দেবে। তাই ২৪টি নৌকো দাস-দাসী রসদ আত্মীয়-স্বজন সবকিছুই তৈরি ছিল। কিন্তু, যাত্রার ঠিক আগের দিন রাতে শেষ প্রহরে জগজ্জননী মা ভবতারিণী রাণী রাসমণিকে স্বপ্নে দেখা দিয়ে বললেন:
" রাণী কাশী যাওয়ার কোনো প্রয়োজন নেই, তুই এই গঙ্গা নদীর তীরে আমার মন্দির তৈরি করে পূজা কর আমি এখানে পূজা গ্ৰহণ করব।"
এই কারণে রাণী রাসমণি প্রতিষ্ঠা করলেন দক্ষিণেশ্বরে মা ভবতারিণীর মন্দির ১৮৫৫ সালে ৩১ মে বৃহস্পতিবারে স্নান যাত্রার পুণ্য তিথিতে। এবং রাণী রাসমণি এক লক্ষেরও বেশি টাকা খরচ করে রুপোর রথ বানিয়ে। তাঁর গৃহদেবতা রঘুবীরকে নিয়ে কলকাতার রাস্তায় শোভাযাত্রা বের করেছিলেন।
রাণী রাসমণি প্রচলিত সেই রথযাত্রা আজও রথের দিনে দক্ষিণেশ্বরে মহাসমারোহে পালন করা হয়। রথে আরোহণ করার জগন্নাথ পুরো দক্ষিণেশ্বর প্রদক্ষিণ করেন।
রানি রাসমণির জানবাজারের বাড়ির দুর্গাপুজো কলকাতার বিখ্যাত পুজো। মহালয়ার পর প্রতিপদ থেকেই পূজার তোড়জোড় শুরু হয়ে যায় এখানে। ষষ্ঠীর দিন দেবীর গায়ে গয়না-অলঙ্কার পরিয়ে দেবীর বরণ হয়। আর ঠিক এইদিনেই কলাবৌ স্নানকে ঘিরে ব্রিটিশ সাহেবের সঙ্গে কলহ বেধেছিল। রানি রাসমণির প্রধান পুরোহিত সেই ষষ্ঠীর ভোরে এসে রানিকে জানান যে কলাবৌ স্নানের সময় ঢাক-ঢোলের শব্দে ঘুম ভেঙে যাওয়ায় মামলা ঠুকেছেন এক ব্রিটিশ সাহেব। পরেরদিন আরো লোকলস্কর আর বাদ্যযন্ত্র বাজিয়ে রানি গঙ্গাস্নানে পাঠান মহিলাদের। তাতে আরো ক্ষুব্ধ হন সাহেব। এমনকি পঞ্চাশ টাকা জরিমানাও হয় রানির। এর প্রতিশোধ নিতে বাবুরোডের দুপাশে বাঁশের খুঁটি পুঁতে গাড়ি-ঘোড়া যাওয়ার পথ আটকে দেন রানি রাসমণি। অবশেষে রানির সঙ্গে মীমাংসা করে নেন সেই সাহেব।
মৃত্যু
১৮৬১ সালের ১৯-শে ফেব্রুয়ারি, কালীঘাটের বাড়িতে রাণী রাসমণি শেষ নিঃশ্বাস ত্যাগ করেন। মৃত্যুর পরে তার মৃতদেহ কেওড়াতলা মহাশ্মশানে, চন্দনকাঠে দাহ করা হয়। মৃত্যুকালে তার বয়স ছিল ৬৮ বছর। রাণীমা সাধারণ মানুষের প্রতি দয়া-মায়া থাকার জন্য তিনি 'লোকমাতা' সম্মান লাভ করেন। রাণী রাসমণির মৃত্যুর পর তাঁর জন্ম শতবার্ষিকীতে ভারত সরকার তার স্মৃতি রক্ষার্থে স্মারক ডাকটিকিট প্রকাশ করেন।
রানি রাসমণির জন্মের ২০০ বছর পূর্তিতে রাসমণির একটি মর্মর মূর্তি স্থাপিত হয় কলকাতার কার্জন পার্কে। দক্ষিণেশ্বর মন্দিরের ভিতরেও তাঁর একটি মূর্তি ও স্মৃতিসৌধ রয়েছে।
জনপ্রিয় সংস্কৃতিতে
রানী রাসমণি বাংলা ভাষায় একটি জীবনীমূলক চলচ্চিত্রের বিষয়ও হয়েছেন, যার নাম রানি রাসমণি (1955), কালীপ্রসাদ ঘোষ পরিচালিত, এবং এতে রানী রাসমনির চরিত্রে অভিনয় করেছিলেন বিখ্যাত থিয়েটার ব্যক্তিত্ব এবং অভিনেত্রী মলিনা দেবী।
জি বাংলা করুণাময়ী রাণী রাসমণি নামে রানীর জীবন চিত্রিত একটি দৈনিক ধারাবাহিক প্রদর্শন করেছিল, যা 24 জুলাই 2017-এ প্রিমিয়ার হয়েছিল এবং 13 ফেব্রুয়ারি 2022 পর্যন্ত প্রতিদিন প্রচারিত হয়েছিল।
চামরাইল
চামরাইল ভারতের পশ্চিমবঙ্গ রাজ্যের হাওড়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চামরাইল শহরের জনসংখ্যা হল ৮৫৫৪ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১০% হল ৬ বছর বা তার কম বয়সী।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে চামরাইল এর সাক্ষরতার হার বেশি।
উরুম ভাষা
উরুম শব্দটি মুসলিম বিশ্বের বাইজেন্টাইন সাম্রাজ্যের শব্দ রূম ("রোম") থেকে এসেছে। উসমানীয় সাম্রাজ্যে এটিকে সাম্রাজ্যের অমুসলিমদের উল্লেখ করার ক্ষেত্রে ব্যবহৃত হতো। উরুম শব্দের প্রথম স্বরধ্বনিটি কৃত্রিম। তুর্কীয় ভাষাগুলিতে মূলত শব্দাদিতে ধ্বনিটি ছিল না এবং তাই ঋণকৃত শব্দে এই ধ্বনির আগে একটি স্বরধ্বনি যুক্ত হতো। উরুম শব্দটির প্রচলিত ব্যবহারে কিছুটা বিভ্রান্তির সৃষ্টি হয়েছিল বলে মনে হয়, কারণ অধিকাংশ তুর্কিভাষী গ্রীকদের উরুম বলা হতো। জর্জিয়ার তুর্কিভাষীদের প্রায়শই ইউক্রেনের স্বতন্ত্র সম্প্রদায়ের সঙ্গে গুলিয়ে ফেলা হতো।
লিখন পদ্ধতি
গ্রিক অক্ষর ব্যবহার করে কয়েকটি পাণ্ডুলিপি উরুমে লেখা হয়ে থাকতে পারে। ১৯২৭ এবং ১৯৩৭ সালের মধ্যে উরুম ভাষাটি লাতিন লিপি ভিত্তিক নব্য তুর্কীয় বর্ণমালায় লেখা হতো, এবং স্থানীয় বিদ্যালয়গুলিতে ব্যবহৃত হতো; কমপক্ষে একটি প্রাথমিক পাঠ্যপুস্তক মুদ্রিত হয়েছে বলে জানা যায়। ১৯৩৭ সালে লিখিত উরুমের ব্যবহার বন্ধ হয়ে যায়। আলেকজান্ডার গারকাভেটস নিম্নলিখিত বর্ণমালাটি ব্যবহার করেছেন:
২০০৮ সালে কিয়েভ থেকে প্রকাশিত একটি প্রাথমিক পাঠ্যপুস্তকে নিম্নলিখিত বর্ণমালাটি সুপারিশ করা হয়েছে:
প্রকাশনা
উরুম ভাষা সম্পর্কিত লেখা খুব কমই প্রকাশিত হয়েছে। একটি খুব ছোট অভিধান, এবং ভাষার একটি ছোট বর্ণনা রয়েছে। ককেশীয় উরুমের ক্ষেত্রে একটি ভাষা নথিভুক্তিকরণ প্রকল্প রয়েছে যেটি একটি অভিধান, ব্যাকরণগতভাবে প্রাসঙ্গিক বাক্যাংশ নির্মাণের একটি সংকলন, এবং একটি পাঠ্যসংকলন সংগ্রহ করেছিল। প্রকল্পের ওয়েবসাইটে ভাষা এবং ইতিহাস সম্পর্কিত বিষয় রয়েছে।
নাসিরউদ্দিন মাহমুদ
নাসিরউদ্দিন মাহমুদ (শাসনকাল: ১২৪৬–১২৬৬) ছিলেন দিল্লির মামলুক সালতানাতের ৮ম সুলতান। তিনি নাসিরউদ্দিন মাহমুদের পুত্র ও সুলতান ইলতুতমিশের পৌত্র ছিলেন। ইলতুতমিশ তাকে তার বাবার নাম প্রদান করেছিলেন। আলাউদ্দিন মাসুদ ক্ষমতাচ্যুত হওয়ার পর তিনি মসনদে বসেন।
১২৬৬ সালে মাহমুদ নিঃসন্তান অবস্থায় মৃত্যুবরণ করার পর বলবন মসনদে বসেন।
প্রারম্ভিক জীবন
নাসিরুদ্দিন মাহমুদ ইলতুতমিশ পুত্র ছিলেন। ফিরিশতা ভুলবশত তাকে ইলতুতমিশ-এর কনিষ্ঠ পুত্র বলে উল্লেখ করেন। কিন্তু ইলতুতমিশ-এর কনিষ্ঠ পুত্র ছিলেন কুতুবউদ্দিন, যিনি শাহ তুর্কান দ্বারা অন্ধ ও নিহত হন। মাহমুদের মা মালিকা-ই-জাহান জালাল-উদ-দুনিয়া ওয়া উদ-দীন উপাধি ধারণ করেন, কিন্তু তার প্রকৃত নাম জানা যায়নি। সে সম্ভবত ইলতুতমিশ এর একজন সঙ্গী ছিল। তিনি দিল্লির কাসর-বাগ (গার্ডেন ক্যাসেল) ৬২৬ হিজরী (১২২৯ খ্রিস্টাব্দে) জন্মগ্রহণ করেন, ইলতুতমিশ-এর জ্যেষ্ঠ পুত্র এবং উত্তরাধিকারী নাসিরুদ্দিন মাহমুদ শাহের অকাল মৃত্যুর পর, যিনি ইলতুতমিশ এর শাসনামলে বাংলা ও ওধ শাসন করেন। ইলতুতমিশ, তার প্রিয় পুত্রের আকস্মিক মৃত্যুতে অত্যন্ত ক্ষুব্ধ হন। শিশু মাহমুদ, তার মায়ের সাথে নিকটবর্তী শহর লুনির প্রাসাদে পাঠানো হয়। তিনি লালন-পালন করেন এবং সেখানে তার শিক্ষা গ্রহণ করেন। ১০ মে, ১২৪২ তারিখে সুলতান মুইজ উদ্দিন বাহরামকে ক্ষমতাচ্যুত করা হয় এবং আমির ও মালিকরা তাঁর কাছ থেকে দিল্লি দখল করে নেন। মাহমুদ তার ভাই জালাল-উদ-দীন মাসুদ শাহ ও ভাগ্নে আলা উদ্দিন মাসুদকে ফিরোজি প্রাসাদে নিয়ে আসেন, আমিরদের দ্বারা সাদা প্রাসাদের কারাগার থেকে রাজকীয় বাসভবন এবং আলা উদ্দিন মাসুদকে সুলতান হিসেবে মনোনীত করা হয়। ১২৪৩ সালের সেপ্টেম্বর মাস পর্যন্ত উভয় ভাই কারাগারে বন্দী ছিলেন, যখন মাসুদ তাদের মুক্তির আদেশ দেন এবং মাহমুদকে ভারাইজ শহর এবং এর নির্ভরশীলতা প্রদান করেন। মাহমুদ দিল্লি ছেড়ে মায়ের সাথে তার ফিফের কাছে গেলেন। তিনি ঐ অঞ্চল এবং সংলগ্ন পর্বতমালায় বিদ্রোহীদের বিরুদ্ধে অভিযান পরিচালনা করেন।
ব্যক্তিজীবন
নাসিরউদ্দিন মাহমুদ সহজসরল জীবন যাপন করতেন। নিজের হাতে কুরআন বিক্রি করে তিনি ব্যক্তিগত খরচের ব্যস্থা করতেন। তার কোনো চাকর ছিল না এবং তার স্ত্রী পরিবারের জন্য খাবার রান্না করতেন।
আহ্‌মদীয়া
আহমদীরা বিশ্বাস করে যে মির্যা গোলাম আহমদ ইসলামকে তার আসল প্রথমযুগীয় অবস্থায় পুনঃপ্রতিষ্ঠিত করেছেন এবং তাদের ব্যাখ্যা অনুযায়ী কেতাবে উল্লেখিত যীশু বা ঈসার গুণবিশিষ্ট ইমাম মাহদী হয়ে এসেছেন ইসলামকে পুনরুজ্জীবিত করতে ও দীর্ঘস্থায়ী শান্তির লক্ষ্যে এর নৈতিক ব্যবস্থা চলমান করতে। তারা আরও বিশ্বাস করে যে মির্যা গোলাম আহমদ ইসলামের শেষ নবী হযরত মোহাম্মদ(সা.) এর প্রদর্শিত পথে পাঠানো একজন “উম্মতী নবী”। তাদের মতে নবুয়াত খাতামান্নাবিঈন এর অর্থ নবুয়াত এর সমাপ্তি নয় বরং খাতামান্নাবিঈন মানে "নবীগনের মোহর" বা নবীগনের সত্যায়নকারী। তাদের মতে নবী মোহাম্মদ এর প্রকৃত অনুসরনে নতুন নবী আসতে পারবেন তবে তিনি হবেন ‘উম্মতী নবী’ ও তিনি কোনো নতুন শরীয়ত আনবেন না। আহলে সুন্নাত ওয়াল জামায়াত বা সুন্নী দের মতে, এই ‘উম্মতী নবীর’ ধারণা কুরআন ও হাদীস দ্বারা সমর্থিত নয় এবং তারা তাদেরকে ইসলামের অন্তর্ভুক্ত মানে না।  আহমদীয়াদের মতে যেহেতু তারা কালিমা তৈয়বা ‘লা ইলাহা ইলাল্লাহু মুহাম্মাদুর রাসুলুল্লাহ’ মনে প্রাণে বিশ্বাস করে বলে তাদের ‘অমুসলিম’ ঘোষণা করার অধিকার কারো নেই। আহমদীয়া মুসলিম জামাতের কার্যক্রম ক্রমবর্ধমান। পৃথিবীর ২১৩ দেশে আহমদীয়াদের কার্যক্রম চলমান রয়েছে। এই সংগঠনের বর্তমান কেন্দ্র লন্ডনে অবস্থিত। গোলাম আহমদের মৃত্যুর পর তার অনুসারীরা খিলাফত প্রবর্তন করে এবং তাদের নির্বাচিত ৫ম খলিফা মির্যা মাসরুর আহমেদ লন্ডন থেকে এই সংগঠনের কার্যক্রমের নেতৃত্ব দিয়ে চলেছেন। আহমদী বিশ্বাস ও কর্মকাণ্ডকে ‘আহ্‌মদীয়াত’ হিসাবে আখ্যায়িত করা হয়।
ইতিহাস ও নামকরণ
""যে নামটি এই আন্দোলনের সবচেয়ে উপযোগী এবং আমার ও আমার জামাতের জন্যে আমি পছন্দ করি তা হল 'আহমদীয়া বর্গের মুসলমানগণ'। তবে এটি 'আহমদী মাজহাবের মুসলমানগণ' হিসেবে উল্লেখ হলেও তা গ্রহণযোগ্য।" (মাজমু'আ ইশ্তেহারাত, ৩য় খণ্ড, পৃ. ৩৬৪)"
২৩ মার্চ ১৮৮৯ তারিখে পঞ্জাবের লুধিয়ানায় তার বাড়িতে মির্জা গোলাম আহমদ কাদিয়ানী তার সহচারী অনুসারীদের কাছ থেকে (মুসলমানদের নেতা মাহদী হিসেবে) ইমামত বা খেলাফতের বায়াত (আনুগত্যের শপথ) গ্রহণ করেন। এর পূর্ব তিনি সুত্র অনুযায়ী তার ভবিষ্যৎ সম্পর্কে ওহী বা আপ্তবাক্য পেতে শুরু করেন। ঊনবিংশ শতাব্দীর শেষ দিকে তিনি নিজেকে মোজাদ্দেদ (মুসলিম বিশ্বে প্রতি একশত বছর পর আগত ইসলামের পুনরুদ্ধারকারী), রূপক অর্থে মসীহের পুনরাগমন এবং মুসলমানদের প্রতীক্ষিত মাহদী হিসেবে দাবি করেন এবং ব্রিটিশ ভারতের যুক্তপ্রদেশ (বর্তমানে উত্তরাখণ্ড ও উত্তর প্রদেশ), পাঞ্জাব ও সিন্ধু প্রদেশে উল্লেখযোগ্য সংখ্যক অনুসারী লাভ করেন। তিনি ও তার অনুসারীরা দাবি করে যে নবী মোহাম্মদসহ বিশ্বের বিভিন্ন ধর্মগ্রন্থ তার আগমনের ব্যাপারে ভবিষ্যদ্বাণী করে গেছে।
ঊনবিংশ শতকে ভারতবর্ষে ব্যাপক খ্রিষ্টান ও আর্য সমাজবাদী ধর্মপ্রচারের জবাবে ইসলামের অন্তর্ভুক্ত একটি আন্দোলন হিসেবেই গড়ে ওঠে আহমদীয়া। কিন্তু পরবর্তীতে এটি ইংরেজ সরকারের পক্ষে অনেক গ্রন্থ রচনা করে এবং জিহাদকে নিষিদ্ধ ঘোষণা করে।
১৯১৩ সনের দিকেই আহমদীয়া জামাত বিদেশে তাদের প্রচার কর্ম শুরু করে (যেমন লন্ডনে ফজল মসজিদ নির্মাণ)। অনেক ঐতিহাসিকদের মতে আহমদীয়া আমেরিকায় 'সিভিল রাইটস মুভমেন্ট' বা নাগরিক অধিকার আন্দোলনের অগ্রদূত। এটি ১৯৫০ পর্যন্ত "আফ্রিকান-আমেরিকান ইসলামে তর্কসাপেক্ষে সবচেয়ে প্রভাবশালী সম্প্রদায়" হিসেবে বিবেচিত এবং বিশেষ করে আফ্রিকা মহাদেশে বিপুল একটি ধর্মমত।
বর্তমান অবস্থা
মুসলমানদের প্রচলিত বিশ্বাসের সাথে আহমদীদের মতবাদের ভিন্নতা থাকায় পৃথিবীর বিভিন্ন দেশে মূলধারার মুসলমানগণ প্রথম থেকেই আহমদীয়ার বিরোধিতা করে আসছে। ১৯৭৪ সালে পাকিস্তান সরকার আহমদীদের অমুসলিম ঘোষণা করে। পাকিস্তানের মত বাংলাদেশের বিভিন্ন ইসলামী দলগুলোর পক্ষ থেকে আহমদীদের অমুসলিম ঘোষণা করার জন্য আন্দোলন হতে থাকে। বিভিন্ন সময়ে আহমদী মুসলমানরা বিভিন্ন সহিংসতার শিকার হয়ে থাকেন।
বিশ্বাস
আহমদীরা বিশ্বাস করে যে আল্লাহ্‌ মসীহকে সশরীরে (জীবন্ত অবস্থায়) আসমানে (সপ্ত স্বর্গের একটি) তুলে নিয়ে যান নি। তিনি এই পৃথিবীতেই (মাজার কাশ্মীরের শ্রীনগরে একটি এলাকায়) স্বাভাবিকভাবে মৃত্যবরণ করেছেন এবং মৃত্যুর পর বেহেশতে চলে গেছেন। যীশুর পুনরাগমন হবে এবং তা হবে মোহাম্মদের উম্মতদের মধ্য থেকে। তাদের যুক্তি হল যদি ইসলামকে পুনঃপ্রতিষ্ঠিত করতে বেহেশত থেকে যীশুকেই পাঠাতে হয় তাহলে সেটা খাতামান্নাবিয়ীন হযরত মুহাম্মদ মুস্তফা (সা:) এর মর্যাদার পরিপন্থী। তাছাড়া কোরআনে যিশুকে [ ঈসা (আ:) কে] বনী ইসরাঈল জাতির নবী বলে উল্লেখ করা হয়েছে [সুরা সাফফ]। কাজেই তিনিই যদি আগমন করেন তবে তিনি কোরআনের নিয়মের বাহিরে গিয়ে মুসলমান জাতির জন্য নবী হতে পারেন না। যীশুর দায়িত্ব পালন করার জন্য তাই মুসলমানদের মধ্য থেকে উঠে আসবেন কেউ যিনি ইসলামের পুনঃপ্রতিষ্ঠার জন্য কাজ করবেন। আর ইনি হলেন মির্যা গোলাম আহমদ।
মির্যা গোলাম আহমদ নিজে আহমদীদের বিশ্বাসের ব্যাপারে বলেছেন,
সমালোচনা
দাবি করা হয়, মির্যা গোলাম আহমদ একসময় নিজেকে অন্য নবীদের মতই নবী দাবি করেছিলেন যা সূরা আহযাবের ৪০ নং আয়াতের পরীপন্থী।
সূরা আন-নিসার ১৫৭-১৫৮ আয়াত অনুসারে, ইসলামের নবী হযরত ঈসা (আ.)-কে হত্যা করা হয় নি বরং আল্লাহ্ তাকে তার কাছে তুলে নিয়েছেন। সূরা আন-নিসার সেই আয়াত দু'টি হল:
হাদিস অনুসারে নবী ঈসা (আ.) আসমান থেকে সরাসরি দামেস্কের পূর্ব দিকে মসজিদের সাদা মিনারের পাশে অবতরণ করবেন। তিনি এসে আল-মাহদীর (যিনি ইসলামের শেষ নবীর (সা.) মেয়ে ফাতিমার বংশের হবেন) নেতৃত্বে সালাত আদায় করবেন। তিনি দাজ্জালকে হত্যা করবেন, ক্রুশ ভেঙ্গে ফেলবেন, শুকর নিধন করবেন, জিযিয়া রহিত করবেন। ইমাম মাহদী ও মসীহ দুইজন আলাদা ব্যক্তি হবেন। এই বিষয়গুলো মির্যা গোলাম আহমদের দাবির বিপরীত হওয়ায় আহলে সুন্নাত ওয়াল জামায়াত আহমদীয়াদের অমুসলিম (কাফির) বলা হয়। কেননা মুসলিম হতে হলে সর্বপ্রথম কুরআনের প্রতিটি বাক্যে বিশ্বাস রাখতে হবে। কিন্তু তারা সূরা আন-নিসার ১৫৭-১৫৮ নম্বর আয়াতে বর্ণিত ঈসা (আ.) কে আকাশে তুলে নেয়ার বিষয়টি বিশ্বাস করে না। অন্যদিকে ইমাম মাহদী এবং মসীহ ভিন্ন ব্যক্তি হবেন, সেটাও বিশ্বাস করে না। সেজন্য তারা ইসলামিক বিশ্বাস অনুযায়ী কাফির হবে বলে বিশ্বের ওলামায়ে কেরাম তাদেরকে কাফির বলে ফতওয়া দিয়েছেন।
বাংলাদেশে আহমদীয়াত
বাংলাদেশের পঞ্চগড়ে ও ব্রাহ্মণবাড়িয়াতে ক্ষুদ্র পরিসরে আহমদীয়া জামাতের কার্যক্রম শুরু হয়। বর্তমানে সারা দেশে ১০৩টি শাখা প্রতিষ্ঠিত হয়েছে। বর্তমানে বাংলাদেশে ৪২৫টি স্থানে আহমদীদের বসবাস বা কার্যক্রম রয়েছে। পঞ্চগড়, ব্রাহ্মণবাড়িয়া, সুন্দরবন, আহমদনগর-শালসিঁড়ি, রাজশাহী, কুমিল্লা এবং জামালপুর-ময়মনসিংহ অঞ্চলে আহ্‌মদীদের সংখ্যা উল্ল্যেখযোগ্য। জামাতের সাংগঠিক কার্যক্রম স্বেচ্ছাসেবকদের দ্বারা পরিচালিত হয়। জামাতের ৬৫জন মোবাল্লেগ রয়েছে যারা জামাতের সাংগঠনিক কর্মকাণ্ড পরিচালনা করে থাকে। এই জামা’ত ১৯২০ সন থেকে বাংলাদেশের প্রাচীনতম পাক্ষিক পত্রিকা ‘আহ্‌মদী’ নিয়মিতভাবে বের করে আসছে। অঙ্গসংগঠনসমূহের নিজস্ব ম্যাগাজিন/বুলেটিন রয়েছে।
৩ মার্চ ২০২৩ সালে পঞ্চগড়ে আহমদিয়া সম্প্রদায়ের সালানা জলসা বন্ধের দাবিতে ইসলামী আন্দোলন বাংলাদেশ, সম্মিলিত খতমে নবুয়ত সংরক্ষণ পরিষদ, ইমান-আকিদা রক্ষা কমিটি, ইমাম-মোয়াজ্জিন কল্যাণ সমিতি, পঞ্চগড় কওমি ওলামা পরিষদ ও জাতীয় ওলামা মাশায়েক আইম্মা পরিষদের ডাকে স্থানীয় মুসল্লিরা চৌরঙ্গী মোড়ে সমবেত হয়ে বিক্ষোভ মিছিল বের করে। পুলিশ-বিক্ষোভকারী সংঘর্ষে গুলিবিদ্ধ হয়ে আরিফুর রহমান নামের ২৮ বছরের এক তরুনের মৃত্যু হয়।
পাদটীকা
<references group="টীকা" />
সুলতান-উন-নিসা বেগম
সুলতান-উন-নিসা বেগম (১৫ এপ্রিল ১৫৮৬ - ৫ সেপ্টেম্বর ১৬৪৬) ছিলেন মুঘল সম্রাট জাহাঙ্গীর এবং তার প্রথম স্ত্রী শাহ বেগমের জ্যেষ্ঠ সন্তান এবং প্রথম কন্যা।
জীবনকাল
সুলতান-উন-নিসা -কে নিসার বেগম নামেও সম্বোধিত করা হত। তিনি ১৫৮৬ সালের ২৫ এপ্রিল জন্মগ্রহণ করেন। তার জন্মস্থান ছিল কাশ্মীর। সেইসময় কাশ্মীর মুঘল বাদশা আকবরের অধীনে ছিল, আকবর সম্পর্কে ছিলেন নিসার বেগমের দাদামহাশয়। কথিত আছে যখন বাদশা আকবর তার পরিবারে প্রত্যাবর্তনের উদ্দেশ্যে ফতেপুর সিক্রির দিকে যাত্রা আরম্ভ করেন তখন সুলতান-উন-নিসার জন্ম হয়। তার পিতা ছিলেন আকবরের জ্যেষ্ঠ এবং একমাত্র জীবিত পুত্র ও তার উত্তরাধীকারী যুবরাজ সেলিম। সুলতান-উন-নিসার মাতা ছিলেন শাহ বেগম। শাহ বেগমের আসল নাম ছিল মান বাই। তিনি আমেরের রাজা ভগবন্ত দাসের কন্যা এবং সাহজাদা সেলিমের প্রথম স্ত্রী ছিলেন।
কথিত আছে সুলতান-উন-নিসার জন্ম উপলক্ষে বাদশা আকবর তার মাতা রাজমাতা হামিদা বানু বেগম অর্থাৎ মরিয়ম মকানির গৃহে এক বিশাল ভোজের আয়োজন করেছিলেন এবং সেখানে বহুল উপহার বিনিময় করা হয়েছিল।
তার একমাত্র রক্তসম্পর্কের ভাই ছিলেন হতভাগ্য শাহজাদা খুসরু মির্জা। মুঘল সাম্রাজ্যের চিরাচরিত উত্তারাধীকার কলহের মধ্যে খুসরু মির্জা জড়িয়ে পড়েন এবং ফলস্বরূপ তার সৎ ভাই শাহজাদা খুররামের নির্দেশে তাকে হত্যা করা হয়।
মৃত্যু
সুলতান-উন-নিসা বেগম বিবাহ না করার সিদ্ধান্ত গ্রহন করেন এবং আজীবন অবিবাহিত থেকে যান। ১৬৪৬ সালের ৫ই সেপ্টেম্বর তারিখে তার জীবন অবসান হয়। বর্তমান উত্তরপ্রদেশের সিকান্দ্রায় তার দাদামহাশয় সম্রাট আকবরকে যেখানে সমাধিস্থ করা হয়েছে, তার কাছেই তাকে কবরস্থ করা হয়।
ঘায়ল (১৯৯০-এর চলচ্চিত্র)
ঘায়ল ( আহত) হল ১৯৯০ সালের ভারতীয় হিন্দি ভাষার অ্যাকশন চলচ্চিত্র। এটি পরিচালনা করেছিলেন রাজকুমার সন্তোষী এবং প্রযোজনা করেছিলেন ধর্মেন্দ্র। ছবির মুখ্য চরিত্রে অভিনয় করেছিলেন সানি দেওল, মীনাক্ষী শেষাদ্রি, রাজ বাব্বর এবং আমেরিশ পুরি। এছাড়াও সহায়ক ভূমিকায় ছিলেন মৌসুমী চট্টোপাধ্যায়, অন্নু কাপুর, ওম পুরি, শরৎ সাক্সেনা এবং সুদেশ বেরি। ছবিটি ₹১৭ কোটি উপার্জন করেছিল এবং বক্স অফিস ইন্ডিয়া একে  সুপার-হিট ঘোষণা করেছিল। এটি ১৯৯০ সালের দ্বিতীয় সর্বোচ্চ আয়ের বলিউড চলচ্চিত্রও ছিল।
এই চলচ্চিত্রটি ৩৬ তম ফিল্মফেয়ার পুরস্কার বিতরণী অনুষ্ঠানে আটটি মনোনয়ন পেয়েছিল, তার মধ্যে সাতটি জিতেছিল। এর মধ্যে ছিল সেরা চলচ্চিত্র, রাজকুমার সন্তোষীর জন্য সেরা পরিচালক পুরস্কার এবং সানি দেওলের জন্য সেরা অভিনেতা পুরস্কার। ৩৮ তম জাতীয় চলচ্চিত্র পুরস্কার অনুষ্ঠানে, চলচ্চিত্রটি সর্বোত্তম বিনোদন প্রদানকারী জাতীয় সেরা চলচ্চিত্র পুরস্কার জিতেছিল এবং সানি দেওল জাতীয় চলচ্চিত্র পুরস্কার - বিশেষ উল্লেখ পেয়েছিলেন। ১৯৯২ সালে তামিল ভাষায় ঘায়ল এর পুনর্নির্মাণ করা হয়েছিল, তার নাম ছিল ভারতন। এতে প্রধান ভূমিকায় অভিনয় করেছিলেন বিজয়কান্ত এবং ভানুপ্রিয়া। ১৯৯৮ সালে তেলুগু পুনর্নির্মাণের নাম ছিল গামায়াম, অভিনয়ে ছিলেন শ্রীকান্ত। কন্নড়  পুনর্নির্মাণের নাম ছিল ''বিশ্ব, অভিনয় করেছিলেন শিবা রাজকুমার এবং সুচিত্রা কৃষ্ণমূর্তি।
২০১৬ সালের ৫ই ফেব্রুয়ারি, ঘায়েল ওয়ানস এগেইন শিরোনামে ঘায়লের সরাসরি সিকুয়েল (পরের অংশ) প্রকাশিত হয়েছিল।
ঘটনা
অপেশাদার বক্সার অজয় ​​মেহরা (সানি দেওল), তার ভাই অশোক মেহরা (রাজ বাব্বর) এবং বৌদি ইন্দু মেহরার (মৌসুমী চট্টোপাধ্যায়) সাথে মুম্বইতে বাস করে। অশোক একজন ব্যবসায়ী এবং তার সংস্থায় কিছুটা সমস্যার সৃষ্টি হয়েছে, লিন্তু এটি সে তার স্ত্রী এবং ভাই অজয়কে জানায় নি। পরে অজয়কে প্রশিক্ষণের জন্য বেঙ্গালুরু প্রেরণ করা হয়।
অজয় একটি বার্তা পায় যে তার ভাই বেঙ্গালুরুতে আছে। সে হোটেলে পৌঁছে দেখে যে অশোক তার জন্য কোনও বার্তা না রেখে ইতিমধ্যেই চলে গেছে। পরে সেদিন সে অশোকের একটি কল পায়, সেই সময় অশোক নেশাগ্রস্ত অবস্থায় ছিল। সে তাকে বলার চেষ্টা করছিল এমন কিছু,- যেটি তাকে দীর্ঘদিন ধরে যন্ত্রণা দিচ্ছে, কিন্তু ফোনটি হঠাৎ করে কেটে যায়। অজয় বেঙ্গালুরু থেকে ফিরে এসে শুনল যে তার ভাইকে খুঁজে পাওয়া যাচ্ছেনা। তার জিজ্ঞাসাবাদ এবং পুলিশের কাছে অভিযোগ করে কোন ফল না হওয়ায় সে কেবল হতাশ এবং হিংস্র হয়ে পড়ে। কিছুদিন পর, অশোকের এক মাদকাসক্ত বন্ধুর (অন্নু কাপুর) সঙ্গে তার দেখা হয়। সেই বন্ধু সমস্ত অন্ধকার রহস্য উদ্‌ঘাটন করে।
কোনওভাবে বলবন্তের অবৈধ কর্মের সহায়ক ব্যক্তিরা অজয়ের এই প্রমাণের বিষয়ে জানতে পারে এবং বলবন্ত তৎক্ষণাৎ অশোককে হত্যা করে। হত্যার দায় অজয়ের ওপর চাপানো হয় এবং বৌদির সাথে তার অবৈধ সম্পর্ক থাকার অভিযোগ করা হয়। আদালতে অজয় বুঝতে পারে এই ঘটনার শিকড় অনেক গভীরে, এমনকি তার নিকটাত্মীয়রাও তার বিরুদ্ধে চলে গেছে। আইনের প্রতি তার বিশ্বাস নষ্ট হয়ে যায় এবং সে তার নিজের পথে ন্যায়বিচার খুঁজে নেবার চেষ্টা করে। তার বৌদি মানসিক আঘাত এবং প্রতিবেশীদের নিষ্ঠুর মন্তব্য সহ্য করতে না পেরে আত্মহত্যা করে।
জেলে থাকার সময়, কিছু কঠিন অপরাধীর সাথে অজয়ের বন্ধুত্ব হয়, যারা মনের দিক থেকে ভাল ছিল। তারপর একদিন, তারা রক্ষীদের পর্যুদস্ত করে জেল থেকে পালিয়ে যায়। তারপরে শুরু হয় ন্যায়বিচারের জন্য অজয়ের লড়াই, বলবন্ত রাইকে সাজা দিতে। একের পর এক সে বলবন্তের দুষ্কর্মের সঙ্গীদের সাজা দিতে থাকে, যারা তাকে বিনা দোষে হত্যার দায়ে অভিযুক্ত করেছিল। চলচ্চিত্রটি কাব্যিক ন্যায়বিচারের মধ্য দিয়ে শেষ হয়, যেখানে অজয় ​​জনগণ এবং পুলিশের সামনে একটি বিনোদন উদ্যানে বলবন্তকে হত্যা করে।
দৈহারী ইউনিয়ন
দৈহারী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।
আয়তন
দৈহারী ইউনিয়নের আয়তন ৩,৮৩৬ একর।
জনসংখ্যার উপাত্ত
২০১১ সালের আদমশুমারি অনুযায়ী দৈহারী ইউনিয়নের মোট জনসংখ্যা ১০,০৫৯ জন। এর মধ্যে পুরুষ ৪,৯১৭ জন এবং মহিলা ৫,১৪২ জন। মোট পরিবার ২,৪৭৭টি।
শিক্ষা
২০১১ সালের আদমশুমারি অনুযায়ী দৈহারী ইউনিয়নের সাক্ষরতার হার ৬৫.৯%।
খিদিরপুর কলেজ
খিদিরপুর কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
অবস্থান
কলেজটি কলকাতার ২নং পিতাম্বর সরকার লেন-এ মনোরম পরিবেশে অবিস্থত।
সরলা দেবী চৌধুরানী
সরলা চৌধুরী (৯ সেপ্টেম্বর, ১৮৭২- ১৮ আগস্ট, ১৯৪৫) (যিনি সরলা ঘোষাল নামেও পরিচিত) হলেন ঊনবিংশ শতাব্দীর শেষার্ধ এবং বিংশ শতাব্দীর প্রথমার্ধের বিশিষ্ট বাঙালি বুদ্ধিজীবী। ইনি ১৯১০ সালে এলাহাবাদে ভারতের প্রথম মহিলা সংগঠন ভারত স্ত্রী মহামণ্ডল প্রতিষ্ঠা করেন। ভারতীয় নারীদের উন্নয়নের স্বার্থে স্ত্রীশিক্ষা সহ অন্যান্য বিবিধ কর্মসূচি গ্রহণ করে এই সংগঠন ভারতের বিভিন্ন প্রান্তে শাখা বিস্তার করে। তিনি প্রতাপাদিত্ত উৎসব শুরু করেন। লক্ষীর ভান্ডার তিনিই প্রতিষ্ঠা করেন।
জন্ম ও শৈশব
১৮৭২ খ্রিষ্টাব্দে কলকাতায় বিশিষ্ট রাজনীতিবিদ জানকীনাথ ঘোষাল এবং বাংলার প্রথম মহিলা ঔপন্যাসিক ও রবীন্দ্রনাথের অগ্রজা স্বর্ণকুমারী দেবীর সন্তান হিসেবে জন্মগ্রহণ করেন সরলা দেবী। পিতার বিলাত প্রবাসকালে জোড়াসাঁকো ঠাকুরবাড়িতে তার শৈশব কাটে। বেথুন স্কুলে ভর্তি হয়ে কবি কামিনী রায়, লেডি অবলা বসু প্রমূখের সাথী হন। ১৮৮৬ সালে এন্ট্রান্স ও ১৮৯০ সালে ইংরেজিতে অনার্সসহ বিএ পরীক্ষায় মেয়েদের মধ্যে সর্বোচ্চ নম্বর পেয়ে 'পদ্মাবতী স্বর্ণপদক' লাভ করেন।
প্রকাশিত গ্রন্থ
তার রচিত গ্রন্থগুলো হচ্ছে,
জর্জেট বাউয়ারডর্ফ
জর্জেট এলিস বাউয়ারডর্ফ (৬ই মে, ১৯২৪ – ১২ই অক্টোবর, ১৯৪৪) একজন আমেরিকান সোশ্যালাইট এবং তেলের উত্তরাধিকারী, যাকে ক্যালিফোর্নিয়ার পশ্চিম হলিউডে তার বাড়িতে শ্বাসরোধ করে হত্যা করা হয়েছিল। তার হত্যাকাণ্ড অমীমাংসিত রয়ে গেছে।
শুরুর বছরগুলো
নিউইয়র্ক শহরে জন্মগ্রহণকারী বাউয়ারডর্ফ নিউইয়র্ক শহরের স্থানীয় বাসিন্দা ওয়েলম্যান জর্জ ফ্রেডরিক বাউয়ারডর্ফ ও কনস্ট্যান্স ড্যানহাউসারের দুই কন্যার মধ্যে ছোট ছিলেন। তার বড় বোনের নাম কনস্ট্যান্স (কনি নামে পরিচিত) ছিল। বাউয়ারডর্ফ নিউ ইয়র্ক শহরের সেন্ট আগাথার স্কুল ফর গার্লসে পড়াশোনা করেছেন। ১৯৩৫ সালে তার মায়ের মৃত্যুর পর, পরিবারটি লস এঞ্জেলেসে চলে যায়, যেখানে তিনি মার্লবরো স্কুল ও ওয়েস্টলেক স্কুল ফর গার্লস -এ পড়াশোনা করেন। বাউয়ারডর্ফ  একজন অভিনেত্রী হতে চেয়েছিলেন এবং ১৯৪৪  সালের আগস্টে হলিউডে চলে আসেন। তিনি পশ্চিম হলিউডের ৮৪৯৩ ফাউন্টেন এভিনিউতে এল প্যালাসিও অ্যাপার্টমেন্টে একটি অ্যাপার্টমেন্ট নিয়েছিলেন এবং হলিউড ক্যান্টিনে জুনিয়র হোস্টেস হিসেবে কাজ পেয়েছিলেন, যেখানে তিনি তালিকাভুক্ত পুরুষদের সঙ্গে নাচতেন।
তার মৃত্যুর আগের দিন, বাউয়ারডর্ফ একটি ১৭৫ ডলারের চেক ক্যাশ করে এবং টেক্সাসের এল পাসোর একটি বিমানের টিকিট ৯০ ডলারে ক্রয় করেন। তিনি বন্ধুদের বলেছিলেন যে তিনি সেখানে তার সৈনিক প্রেমিকের সাথে সাক্ষাৎ করতে যাচ্ছিলেন। ১১ অক্টোবর, শিকাগো থেকে একটি অ্যান্টি -এয়ারক্রাফ্ট আর্টিলারি প্রশিক্ষণার্থী প্রা। জেরোম এম ব্রাউনকে ফোর্ট ব্লিস কর্তৃপক্ষ চিহ্নিত করেছিল, কারণ ব্যক্তিটি বাউয়ারডর্ফর হত্যা করার আগে তার সাথে দেখা করতে যাচ্ছিল। ব্রাউন সেনা কর্মকর্তাদের বলেন, তিনি ১৩ জুন রাতে হলিউড ক্যান্টিনে বাউয়ারডর্ফের সাথে দেখা করেন। তিনি কয়েকদিন পর ক্যালিফোর্নিয়া ত্যাগ করেন এবং তাদের সাক্ষাতের কিছু দিন পর এল পাসোতে পৌঁছান। তারা নিজেদের মধ্যে চিঠিপত্র আদান প্রদান করেছেন এবং প্রশিক্ষণার্থী জানিয়েছে যে তিনি উত্তরাধিকারীদের কাছ থেকে ছয়টি চিঠি পেয়েছেন। ব্রাউন আগে ক্যাম্প ক্যালান, ক্যালিফোর্নিয়ায় অবস্থান করেছিলেন।
হত্যা
সংবাদপত্রের প্রতিবেদনে ইঙ্গিত পাওয়া যায় যে, বাউয়ারডর্ফ ১৯৪৪ সালের ১১ই অক্টোবর হলিউড ক্যান্টিন থেকে সরাসরি বাড়ি চলে যেতে পারেন। তার চলে যাওয়ার সময় রাত প্রায় ১১ টা ১৫ মিনিট। আগের দিন তিনি তার বাবার সচিবমিসেস রোজ এল গিলবার্টের সাথে দুপুরের খাবার খেয়েছিলেন। দুজনে কেনাকাটা করতে গিয়েছিলেন। গিলবার্ট ডেপুটিদের বলেছিলেন যে বাউয়ারডর্ফ প্রফুল্লতায় ছিলেন। পরে, তিনি পালাডিয়াম নামক একটি স্থানীয় ক্লাবে নাচতে গেলেন, এরপর তিনি রাত ২ টার দিকে সেখান থেকে চলে যান এবং গর্ডন এডল্যান্ড নামক সেনাবাহিনীর একটি হিচহাইকিং সার্জেন্ট তাকে গাড়িতে তুলে নিয়েছিলেন, যিনি তার বোনকে নিয়ে তার শেষ দিনের ছুটিতে প্যালাডিয়ামে গিয়েছিলেন; বাউয়ারডর্ফ এডল্যান্ডকে আরও বলেছিলেন যে তিনি তার বয়ফ্রেন্ডের একটি ফোন অপেক্ষা করার জন্য তাড়াতাড়ি বাড়ি যাচ্ছিলেন এবং সম্ভবত টেক্সাসে তার সাথে দেখা করবেন এবং তিনি সম্ভবত শেষবার কেউ তাকে জীবিত দেখেছিল।
সেলেনা গোমেজ
সেলেনা গোমেজ (Selena Gomez) (জন্ম: ২২শে জুলাই, ১৯৯২ ) একজন মার্কিন সঙ্গীতশিল্পী এবং অভিনেত্রী। “বারনি এ্যন্ড ফ্রেন্ডস” টিভি সিরিজের মাধ্যমে সেলেনা প্রথমে আত্মপ্রকাশ করেন। এটি ২০০২ থেকে ২০০৪ পর্যন্ত চলে। সেলেনা গোমেজ স্পাই কিডস থ্রিডি গেম ওভার, ওয়াকার টেক্সাস র‍্যাঙ্গার ট্রায়াল বাই ফায়ার চলচ্চিত্রেও অভিনয় করেন। এছাড়া তিনি ডিসনি চ্যানেলের দ্য স্যুট লাইফ অফ জ্যাক এন্ড কোডি সিরিজেও অতিথি শিল্পী হিসেবে অভিনয় করেন। এরপর তিনি ডিসনির উইজার্ডস অফ ওয়েভার্লি প্লেস সিরিজের অন্যতম প্রধান চরিত্রে অভিনয় করেন। এটি সাফল্য অর্জন করে এবং সেলেনা বিভিন্ন পুরস্কারের জন্য মনোনীত হন। পরবর্তিতে সেলেনা ডিসনি চ্যানেলের বিভিন্ন সিরিজ এবং চলচ্চিত্রে অভিনয় করেন। এর মধ্যে জোনাস ব্রাদারস: লিভিং দ্য ড্রিম, ডিসনি চ্যানেল গেমস উল্লেখযোগ্য। ২০০৯ সালে সেলেনা প্রিন্সেস প্রোটেকশন প্রোগ্রাম এবং উইজার্ডস অফ ওয়েভার্লি প্লেস দ্য মুভি চলচ্চিত্র দু'টিতে অভিনয় করেন। এরপর সেলেনা কিস অ্যান্ড টেল নামে তার প্রথম অ্যালবাম প্রকাশ করেন। অ্যালবামটি বাণিজ্যিক সাফল্য অর্জন করে এবং বিলবোর্ডের সেরা ২০০ অ্যালবামের শীর্ষ দশে স্থান লাভ করে।
ডিসনির বাইরে সেলেনা র‍্যামোনা অ্যান্ড বিজাস চলচ্চিত্রে অভিনয় করেন। সেলেনা ও তার সঙ্গীত দল তাদের দ্বিতীয় অ্যালবাম এ ইয়ার উইথআউট রেইন প্রকাশ করে। এটি বিলবোর্ডের শীর্ষ ৫ এ স্থান লাভ করে। ২০১১ সালে আরেক টিন সঙ্গীত তারকা জাস্টিন বিবার-এর সাথে সেলেনা গোমেজের সম্পর্কের খবর গণমাধ্যমে বহুল প্রচারিত হয়। এই দুইজনকে গণমাধ্যমে "জেলিনা" নামে অভিহিত করে। ২০১১ সালে সেলেনা মন্টে কার্লো এবং দ্য মাপেটস চলচ্চিতে অভিনয় করেন। একই বছরে তিনি হোয়েন দ্য সান গোজ ডাউন অ্যালবাম প্রকাশ করেন। এই অ্যালবামের লাভ ইউ লাইক এ লাভ সং গানটি ব্যাপক জনপ্রিয়তা অর্জন করে। এই অ্যালবামটি প্রকাশের পরে সেলেনা গোমেজ অভিনয়ে আরও মনোযোগ ও সময় দেবার জন্য তার সঙ্গীত চর্চায় কিছুটা বিরতি দেন। ২০১২ সালে হোটেল ট্রান্সিলভানিয়া এবং স্প্রিং ব্রেকার্স চলচ্চিত্র দু'টিতে অভিনয় করেন।
সঙ্গীতে বিরতি দেবার কথা বললেও সেলেনা ২০১২ এর অক্টোবরে প্রকাশ করেন যে তিনি তার প্রথম একক অ্যালবামের কাজ করছেন। ২০১৩ এর ৮ই এপ্রিল অ্যালবামটির শীর্ষ গান কাম এন্ড গেট ইট প্রকাশিত হয়। বিলবোর্ড হট ১০০ তালিকার শীর্ষ দশে গানটি স্থান অর্জন করে। জুনে অ্যালবামের দ্বিতীয় গান স্লো ডাউন প্রকাশিত হয়। সেলেনা এর প্রথম একক অ্যালবাম, স্টারস ড্যান্স,, ২৩শে জুলাই ২০১৩তে মুক্তি পায়। অ্যালবামটি প্রকাশের পর সেলেনা গোমেজ আবার বলেন যে তিনি দ্বিতীয়বারের মত সঙ্গীতে বিরতি নেবেন। ২৪শে নভেম্বর ২০১৪তে মুক্তি পায় তার সংকলন অ্যালবাম ফর ইউ । এরপরই তিনি ইন্টারস্কোপের সাথে নতুন রেকর্ড কন্ট্রাক্ট সাক্ষর করেন। তার দ্বিতীয় একক অ্যালবাম রিভাইভাল ০৯ই অক্টোবর, ২০১৫তে মুক্তি পাবে। বিনোদন জগতের বাইরে সেলেনা গোমেজ জনকল্যাণমূলক এবং সামাজিক ও পরিবেশ সংক্রান্ত কাজে জড়িত।
প্রাথমিক জীবন
সেলেনা গোমেজ ১৯৯২ সালের ২২শে জুলাই টেক্সাসের গ্র্যান্ড প্রেইরিতে জন্ম গ্রহণ করেন। তার বাবার নাম রিকার্ডো জোয়েল গোমেজ এবং মায়ের নাম অ্যামান্ডা ডন ম্যান্ডি কর্নেট। গোমেজের নামকরণ করা হয় বিখ্যাত শিল্পী সেলেনার অনুসারে। গোমেজের পাঁচ বছর বয়সে তার বাবা-মার বিচ্ছেদ ঘটে। বিচ্ছেদের পর গোমেজ তার মায়ের সাথেই থাকত। তার দুটি বোন আছে।
গোমেজের বিনোদন জগতে কাজ করার আগ্রহ সৃষ্টি হয় তার মার মঞ্চ নাটকের প্রস্তুতি দেখে। তিনি বিভিন্ন চরিত্রের জন্য অডিশন দিতে থাকেন। “বারনি এ্যন্ড ফ্রেন্ডস” এর অডিশনের সময় তার ডেমি লোভাটোর সাথে দেখা হয়। ২০০২ সালে তারা দুজন একসাথে অনুষ্ঠানে সুযোগ পায়।  গোমেজ অনুষ্ঠানের ১৪ পর্বে অভিনয় করেন। ২০০৩ সালে তিনি স্পাই কিডস থ্রি-ডি: গেম ওভার চলচ্চিত্রে একটি ছোট ভূমিকায় অভিনয় করেন। ২০০৬ সালে তিনি “দ্য স্যুট লাইফ অফ জ্যাক অ্যান্ড কোডি” সিরিজে অতিথি চরিত্রে অভিনয় করে।
মিল্ফ পর্নোগ্রাফি
ডান|থাম্ব|270x270পিক্সেল| [[ইন্ডিয়া সামার এভিএন এক্সপো, লাস ভেগাস, নেভাদা ৬ জানুয়ারী, ২০১১ ]] মিল্ফ পর্নোগ্রাফি ("মাদার আই 'হ্যাড লাইক/লাভ টু ফাক ) পর্নোগ্রাফির একটি ধারা যাতে সাধারণত ৩০ থেকে ৫০ বছর বয়সের মহিলারা অভিনয় করে থাকেন, যদিও অনেক অভিনেত্রী ২৫ বছর বয়সেও এই ধরনের অশ্লীল চলচ্চিত্র তৈরি শুরু করেছেন। আদর্শ মিল্ফ আখ্যানটির কেন্দ্রবিন্দু বয়স্ক মহিলা এবং কম বয়সী প্রেমিক'', পুরুষ এবং মহিলা উভয়েরই একটি বয়স-খেলার গতিশীল। সম্পর্কিত শব্দটি কুগার যা বোঝায় কোনও বয়স্ক মহিলা যৌন শিকারী হিসাবে কাজ করছে।
সেলেনা গোমেজ
ডিস্কের তালিকা
একক শিল্পী হিসেবে
মিল্ফ পর্নোগ্রাফি
ইতিহাস
মেয়াদ মিল্ফ প্রথম ইন্টারনেটে নথিভুক্ত করা হয়েছিল ইউসনেট নিউজ-গ্রুপ- ১৯৯০-এর দশকে। সর্বাধিক পরিচিত অনলাইন রেফারেন্সটি আকর্ষণীয় মায়েদের প্লেবয় চিত্রের সম্পর্কে ১৯৯৫ সালের ইউজনেটের একটি পোস্ট। ১৯৯৯ সালে আমেরিকান পাই চলচ্চিত্রে জেনিফার কুলিজের চরিত্র " স্টিফ্লারের মা " উল্লেখ করে এটি জনপ্রিয় হয়েছিল।
ঝুঁটিত্তয়ালা মাছরাঙা
ঝুঁটিত্তয়ালা মাছরাঙা (Megaceryle lugubris) হল হিমালয়ের বাসিন্দা এবং উত্তর ভারত, বাংলাদেশ এই দেশগুলোর পাদদেশে এবং উত্তর ইন্দোচীন এবং দক্ষিণ-পূর্ব এশিয়া এবং জাপান প্রভৃতি জায়গায় এদের দেখতে পাওয়া যায়। এদের আকার বড় ধরনের হয় (৪১ সেমি) এবং এদের গায়ের রঙ হয় সাদা-কালো রঙের। এদের ল্যাজে সাদা-কালো ডোরাকাটা দাগ থাকে। এদের ভুরু থাকে না এবং এদের বুক সাদা রঙের হয়। কিছু কিছু সময় তা লালচে-বাদামি রঙেরও হয়ে থাকে। এই পাখিগুলোকে প্রধানত পাহাড়ী নদীতে এবং কিছু কিছু সময়ে বড় বড় নদীর তীরেও দেখতে পাওয়া যায়।
লুনা ২৫
লুনা ২৫ হলো রাশিয়ার জাতীয় মহাকাশ গবেষণা সংস্থা রসকসমস কর্তৃক পরিচালিত একটি চন্দ্র অভিযান। এটি বোগুস্লাভস্কি ক্র্যাটারে চাঁদের দক্ষিণ মেরুর কাছে অবতরণ করবে। মিশনটিকে প্রাথমিকভাবে লুনা-গ্লোব ল্যান্ডার বলা হতো। ১৯৭০ এর দশক থেকে সোভিয়েত লুনা প্রোগ্রামের ধারাবাহিকতার উপর জোর দেওয়ার জন্য এটির নাম পরিবর্তন করে লুনা ২৫ রাখা হয়। যদিও এটি এখনও লুনা-গ্লোব চন্দ্র অন্বেষণ প্রোগ্রামের অংশ হিসেবে ধারণা করা হয়। লুনা-২৫ মিশনটি ১০ আগস্ট, ২০২৩, ২৩:১০ UTC-এ রাশিয়ার সুদূর পূর্ব আমুর অঞ্চলের ভাস্তোচিনি কসমাদ্রোম থেকে একটি সয়ুজ-২.১ বি রকেটের সাহায্যে উৎক্ষেপন করা হয়।
ইতিহাস
রাশিয়া (তৎকালীন সোভিয়েত ইউনিয়ন) সর্বশেষ ১৯৭০ এর দশকের মাঝামাঝি সময়ে লুনা ২৪ এর মাধ্যমে চন্দ্র অভিযান পরিচালনা করেছিল। ১৯৯০ এর দশকের শেষের দিকে লুনা ২৫ এর ন্যাসেন্ট পরিকল্পনা শুরু হয়েছিল। ১৯৯৮ সালের মধ্যে দুটি মহাকাশযানের নকশার মূল্যায়ন করা হয়েছিল। প্রকল্পটিকে পুনরুজ্জীবিত ও সম্পূর্ণ করার প্রচেষ্টা ২০০০-এর দশক জুড়ে অব্যাহত ছিল।
সুপেয় পানি সরবরাহ, পয়ঃনিষ্কাশন ও স্বাস্থ্যসম্মত পরিবেশ
সুপেয় পানি সরবরাহ, পয়ঃনিষ্কাশন ও স্বাস্থ্যসম্মত পরিবেশ একটি পদগুচ্ছ যেটি উন্নয়নশীল দেশগুলিতে ব্যাপকভাবে বেসরকারি সংস্থা ও সাহায্য প্রদানকারী সংস্থাগুলি ব্যবহার করে থাকে। ঐসব সেবা সুলভ করার উদ্দেশ্য হল জনস্বাস্থ্যে অগ্রগতি অর্জন করা, পয়ঃনিষ্কাশনের ক্ষেত্রে মানবিক মর্যাদারক্ষার ব্যাপারটি উন্নত করা, সুপেয় পানি ও পয়ঃনিষ্কাশনের মানবাধিকার বাস্তবায়ন করা, নারীদের জন্য সুপেয় পানি সংগ্রহ করার বোঝা লাঘব করা, নারীদের বিরুদ্ধে সহিংসতার ঝুঁকি হ্রাস করা, বিদ্যালয় ও স্বাস্থ্যকেন্দ্রগুলিতে শিক্ষা ও স্বাস্থ্য সংক্রান্ত ফলাফলগুলি উন্নত করা এবং পানি দূষণ হ্রাস করা। একে ইংরেজিতে সংক্ষেপে "ওয়াশ" (WASH, যা হল Water, Sanitation and Hygiene-এর সংক্ষেপিত রূপ) বলা হয়।
সুপেয় পানি, পয়ঃনিষ্কাশন ও স্বাস্থ্যসম্মত পরিবেশের অভাবের কারণে সৃষ্ট রোগের বোঝা নিয়ে ব্যাপক গবেষণা হয়েছে। এগুলির সাথে সংশ্লিষ্ট অতি সাধারণ কিছু রোগ ও অসুস্থতার মধ্যে আছে উদরাময় (ডায়রিয়া), অপুষ্টি, খর্বিত বৃদ্ধি; আরও আছে অবহেলিত গ্রীষ্মমণ্ডলীয় রোগসমূহ। উপরোক্ত সেবাগুলির অনুপস্থিতি নারীদের জন্য অধিকতর স্বাস্থ্যঝুঁকির সৃষ্টি করে, যেমন গর্ভাবস্থাতে বা মাসিক স্রাবের স্বাস্থ্যবিধি ব্যবস্থাপনাতে। প্রতি বছর পয়ঃনিষ্কাশন ব্যবস্থার অভাবে মূলত উন্নয়নশীল দেশগুলিতে প্রায় ৭ লক্ষ শিশুর উদরাময়ে মৃত্যু হয়। দীর্ঘমেয়াদী উদরাময় শিশুদের শারীরিক ও বৌদ্ধিক বিকাশের উপর দীর্ঘমেয়াদী নেতিবাচক প্রভাব ফেলতে পারে। এ সত্ত্বেও সুপেয় পানি, পয়ঃনিষ্কাশন ও স্বাস্থ্যসম্মত পরিবেশের সুলভ্যতার উন্নতির সাথে স্বাস্থ্যগত ফলাফলের সম্পর্ক বিষয়ে স্পষ্ট বৈজ্ঞানিক সাক্ষ্যপ্রমাণ সংগ্রহ করা বেশ দুরূহ, যার পেছনে অনেকগুলি জটিল কারণ বিদ্যমান। বিশেষজ্ঞরা তাই প্রযুক্তির কার্যকারিতা বিষয়ে দীর্ঘমেয়াদী গবেষণা, পয়ঃনিষ্কাশনমূলক হস্তক্ষেপগুলির বৃহত্তর বিশ্লেষণ ও বহুসংখ্যক হস্তক্ষেপমূলক ব্যবস্থার সমন্বিত ফলাফল সম্পর্কে গবেষণার সুপারিশ করেছেন, যাতে এ সংক্রান্ত স্বাস্থ্যগত ফলাফলগুলি আরও ভালমত বিশ্লেষণ করা যায়।
আরও দেখুন
আন্তর্জাতিক জালকব্যবস্থা ও অংশিদারিত্ব
গোয়েঙ্কা কলেজ অব কমার্স
গোয়েঙ্কা কলেজ অব কমার্স কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
এডউইন ফন দের সার
এডউইন ফন দের সার (জন্ম অক্টোবর ২৯, ১৯৭০ নেদারল্যান্ডের ভুরহৌটে) একজন পেশাদার ডাচ ফুটবলার যিনি গোলরক্ষক হিসেবে খেলেন। তিনি নেদারল্যান্ড জাতীয় দলের অধিনায়ক এবং প্রিমিয়ার লিগে ম্যানচেস্টার ইউনাইটেড দলের হয়ে খেলেন। তিনি ২০০৬-০৭ মৌসুমে ঘোষিত পিএফএ বর্ষসেরা দলের একজন সদস্য নির্বাচিত হয়েছেন।
শুরুর দিকের ক্যারিয়ার
ফন দের সার তার ক্যারিয়ার শুরু করেন ফোরহোটে (Foreholte) (ভুরহৌটের আঞ্চলিক ফুটবল দল), পরে তিনি যান ভিভি নুর্দউয়িজক দলে। এখানে থাকাকালীন তিনি আয়াক্স দলের নজরে আসেন। পরে তিনি আয়াক্স দলে যোগ দেন এবং ১৯৯৪-৯৫ মৌসুমে আয়াক্স দলের হয়ে উয়েফা চ্যাম্পিয়নস লিগ জয়লাভ করেন। এছাড়া ১৯৯১-৯২ মৌসুমে তার দল উয়েফা কাপ জিতে নেয়। তিনি আয়াক্সের হয়ে মোট ২২৬ টি খেলাতে অংশ নেন।
এরপর তিনি জুভেন্টাস দলে আসেন, কিন্ত শেষ পর্যন্ত তিনি বুফনের কাছে তার অবস্থান খোয়ান, যাকে তিনি বিশ্বাসঘাতকতা হিসেবে দেখেন। তিনি জুভের হয়ে ৬৬টি খেলায় অংশ নিয়েছেন এবং একমাত্র অ-ইতালীয় গোলরক্ষক হিসেবে জুভের গোলপোস্ট সামলেছেন।
প্রিমিয়ারশিপে আগমন
২০০১ সালে তিনি ফুলহ্যামের সাথে প্রায় ৭.৭ মিলিয়ন পাউন্ডের বিনিময়ে চার বছর মেয়াদী চুক্তিতে স্বাক্ষর করেন। তিনি ফুলহ্যামের হয়ে ১২৭টি খেলাতে অংশ নেন। left|275px|thumb|ফন দের সার [[ম্যানচেস্টার ইউনাইটেড|ম্যানচেস্টার ইউনাইটেডের হয়ে খেলছেন]] ২০০৫ সালের ১লা জুন তিনি আনুমানিক ২ মিলিয়ন পাউন্ডের বিনিময়ে দুই বছরের চুক্তিতে ম্যানচেস্টার ইউনাইটেডে যোগ দেন। তবে সঠিক ফী অজানা। ফন দের সারকে ম্যানচেস্টার ইউনাইটেডের গোলরক্ষকের সমস্যা সমাধানে আনা হয়, কেননা পিটার স্মাইকেল যুগের পর দলটি দীর্ঘকাল একজন ভাল গোলরক্ষক পাননি। ইউনাইটেড ম্যানেজার এলেক্স ফার্গুসনের মতে পিটার স্মাইকেলের পর ম্যানচেস্টারের সেরা গোলরক্ষক ফন দের সার।  ২০০৬ সালের ডিসেম্বরে তার চুক্তি নবায়ন করে তিনি ২০০৮ মৌসুমের শেষ পর্যন্ত খেলার দায়িত্ব পান।
স্যার এলেক্স ফার্গুসন জনসম্মুখে তার খেলার কারণ সম্পর্কে ব্যাখ্যা দিতে গিয়ে বলেন (এই মৌসুমে তার বয়স হবে ৩৮): "এডউইন ফিট, দক্ষ ও ক্ষুধার্ত এবং সে সহজেই আরো দুই বছর খেলতে পারে"
ফেব্রুয়ারি ৪, ২০০৭ এ প্রিমিয়ার লিগে ইউনাইটেডের হয়ে টোটেনহামের বিপক্ষে খেলার সময় আইরিশ স্ট্রাইকার রবি কিনের সাথে সংঘর্ষে তার নাক ভেঙ্গে যায়।.
মে ৫, ২০০৭ এ তিনি ম্যানচেস্টার সিটির দারিয়ুস ভেসেলের একটি পেনাল্টি ঠেকিয়ে ম্যানচেস্টার ইউনাইটেডের বিজয় নিশ্চিত করেন। পরবর্তীতে চেলসি আর্সেনালের বিপক্ষে জিততে ব্যর্থ হলে সে ম্যানচেস্টার চার বছর পর তাদের ১৬তম লিগ শিরোপা লাভ করে।
আন্তর্জাতিক ক্যারিয়ার
আন্তর্জাতিক অঙ্গনে ফন দের সারের অভিষেক ঘটে ১৯৯৫ সালের ৭ জুন বেলারুশের বিরুদ্ধে। সর্বশেষ যে তিনটি খেলায় নেদারল্যান্ড পেনাল্টিতে হেরে প্রতিযোগিতা থেকে বিদায় নিয়েছে তার সবকয়টিতেই তিনি গোলরক্ষক হিসেবে ছিলেন: ইউরো ১৯৯৬, ফিফা বিশ্বকাপ ১৯৯৮ ও ইউরো ২০০০।
২০০৬ বিশ্বকাপে আইভরি কোস্টের বিরুদ্ধে খেলার আগে ফন দের সার টানা ১০টি প্রতিযোগিতামূলক খেলায় কোন গোল হজম করেননি। ১,০১৩ মিনিট গোল না খাওয়া একটি সর্বকালের ইউরোপীয়ান রেকর্ড।
ফন দের সার নেদারল্যান্ডের হয়ে ১১৮ বার খেলেছেন যা তাকে নেদারল্যান্ডের পক্ষে সবচেয়ে বেশি ম্যাচ খেলা খেলোয়াড়ে পরিনত করেছে। এটি তাকে একশর বেশি জাতীয় দলে খেলা শীর্ষ ৬০ জন খেলোয়াড়ের তালিকায় অন্তর্ভুক্ত করেছে। অধিনায়ক হিসেবে তিনি ফ্রাঙ্ক ডি বোরের রেকর্ড ভেঙ্গেছেন ২০০৬ বিশ্বকাপে পর্তুগালের সাথে খেলার সময়। পর্তুগালের বিপক্ষে দুঃখজনক হারের পর নেদারল্যান্ড বিশ্বকাপ থেকে বাদ পড়লেও তিনি ইউরো ২০০৮ পর্যন্ত জাতীয় দলে খেলার সিদ্ধান্ত নেন।
thumb|250px|এডউইন ফন দের সার [[২০০৬ ফিফা বিশ্বকাপ|২০০৬ বিশ্বকাপে]]
ব্যক্তিগত জীবন
ব্যক্তিগত জীবনে তিনি অ্যান-ম্যারি ফন কেস্টেরেনের সাথে বিবাহ বন্ধনে আবদ্ধ। তাদের বিয়ে হয় আমস্টার্ডামে ২০০৬ সালের ২০শে মে। অন্যন্যদের মধ্যে তৎকালীন পেশাদার দল ও জাতীয় দল সহযোগী রুড ফন নিস্তেলরয় উপস্থিত ছিলেন।
এই জুটির দুটি সন্তান আছে: ছেলে জো ও মেয়ে লিন।
সৌরকেন্দ্রিক মতবাদ
এর দীর্ঘকাল পর মাত্র ১৬শ শতকে সৌরকেন্দ্রিক জগতের একটি যুক্তিযুক্ত ও সঠিক গাণিতিক মডেল উপস্থাপন করেন ইউরোপীয় রেনেসাঁ যুগের গণিতবিদ, জ্যোতির্বিদ এবং ক্যাথলিক ধর্মবেত্তা পোল্যান্ডের নিকোলাউস কোপের্নিকুস। তার মাধ্যমেই জন্ম হয় কোপের্নিকুসীয় বিপ্লবের। কোপের্নিকুসের পর তার মডেলটির আরও উন্নতি সাধন করেন জার্মান জ্যোতির্বিদ ইয়োহানেস কেপলার এবং ইতালীয় বিজ্ঞানী গালিলেও গালিলেই সর্বপ্রথম একটি দুরবিন ব্যবহার করে তত্ত্বটির পক্ষে শক্ত পর্যবেক্ষণমূলক প্রমাণ হাজির করেন।
উইলিয়াম হার্শেল, ফ্রিডরিশ ভিলহেল্ম বেসেল এবং অন্যান্য জ্যোতির্বিজ্ঞানীদের পর্যবেক্ষণ ও গবেষণায় পরবর্তীতে এই মডেলটিও ভুল প্রমাণিত হয়েছে। তারা বুঝতে পেরেছিলেন, সূর্যকে কেন্দ্র করে পৃথিবী ও অন্যান্য গ্রহগুলো আবর্তিত হলেও সূর্য মহাবিশ্বের কেন্দ্রে অবস্থিত নয়। ১৯২০ সালে মার্কিন জ্যোতির্বিজ্ঞানী এডুইন হাবল আরও পর্যবেক্ষণ করেন যে, সৌরজগৎ যে ছায়াপথের (আকাশগঙ্গা) অভ্যন্তরে অবস্থিত তা মহাবিশ্বের অসংখ্য ছায়াপথের একটি কেবল। এমনকি সূর্য আকাশগঙ্গারও কেন্দ্রে নয় বরং এর কেন্দ্র থেকে আনুমানিক ৮ কিলো পারসেক দূরে অবস্থিত।
ট্যাঙ্ক জেলা
ট্যাঙ্ক জেলা (ټانک ولسوالۍ, ٹانک ṭāṅk) পাকিস্তানের খাইবার পাখতুনখোয়া প্রদেশের দেরা ইসমাইল খান বিভাগের একটি জেলা। জেলাটির রাজধানী শহরের নাম হচ্ছে ট্যাঙ্ক, যেখানে ইউনিয়ন পরিষদ শহর ১ এবং ইউনিয়ন পরিষদ শহর ২ নিয়ে গঠিত হয়েছে। ট্যাঙ্ক জেলায় ১৬টি ইউনিয়ন পরিষদ রয়েছে। ১৯৯২ সাল পর্যন্ত ট্যাঙ্ক ছিল ডেরা ইসমাইল খান জেলার একটি তহসিল। ভৌগোলিক অবস্থান অনুযায়ী জেলাটির দক্ষিণ-পূর্বে লাক্কি মারওয়াত জেলা, পূর্ব ও দক্ষিণ-পূর্ব ডেরা ইসমাইল খান, উত্তরে এফআর ট্যাঙ্ক এবং পশ্চিমে দক্ষিণ ওয়াজিরিস্তান এজেন্সির সীমানা ঘিরে রেখেছে।
ভাষা
১৯৯৮ সালের আদমশুমারীর হিসাব অনুযায়ী, অঞ্চলটির প্রধান ভাষা বা মাতৃভাষা হচ্ছে পশতু (যেখানে জনসংখ্যার প্রায় ৮০% কথা বলে থাকেন) এবং সরাইকি (১৮.৫%) ব্যবহার করে থাকেন।
জাতিসংঘ জরুরি বাহিনী
জাতিসংঘ জরুরি বাহিনী (ইউএনইএফ) মিশর ও ইসরায়েলের সীমান্তে আন্তর্জাতিক শান্তিরক্ষীদের প্রতিষ্ঠার মাধ্যমে ১৯৫৬ সালের সুয়েজ সংকটের অবসান ঘটাতে জাতিসংঘ সাধারণ পরিষদ দ্বারা প্রতিষ্ঠিত একটি সামরিক ও শান্তিরক্ষা অভিযান ছিল। ৭ নভেম্বর ১৯৫৬ এর রেজোলিউশন ১০০১ (ইএস-আই) কর্তৃক অনুমোদিত, জাতিসংঘের মহাসচিব দগ হামারহোল্ডের প্রচেষ্টা এবং কানাডার পররাষ্ট্রমন্ত্রী লেস্টার বি পিয়ারসনের একটি প্রস্তাবের ফলে ইউএনইএফ বড় আকারে বিকশিত হয়েছিল, যে পরবর্তীতে এর জন্য শান্তিতে নোবেল পুরস্কার বিজয়ী হয়। সাধারণ পরিষদ সেক্রেটারি-জেনারেল কর্তৃক জমা দেওয়া একটি পরিকল্পনা অনুমোদন করেছিল যা যুদ্ধবিরতি লাইনের উভয় পাশে ইউএনইএফ মোতায়েনের পরিকল্পনা করেছিল; মিশর জাতিসংঘের বাহিনী গ্রহণের কথা স্বীকার করলেও ইসরায়েল তা প্রত্যাখ্যান করে। ১৯৬৭ সালের মে মাসে, মিশর ইউএনইএফকে মিশর ছেড়ে যেতে বলে; পরের দিনগুলিতে সৈন্যরা সরে যেতে শুরু করলে, ইসরায়েল ৬ জুন ১৯৬৭ সালে মিশর আক্রমণ করে ছয় দিনের যুদ্ধ শুরু করে, যাতে একজন ব্রাজিলীয় সার্জেন্ট এবং ১৪ জন ভারতীয় শান্তিরক্ষী নিহত হয় - ইউএনইএফ এর অন্যান্য ১৭ জন সদস্যও আহত হয়। ইউএনইএফ এর শেষ সদস্য ১৭ জুন মিশর ত্যাগ করে।
জাতিসংঘের সাধারণ পরিষদ পরবর্তীতে ১৯৭৩ আরব-ইসরায়েলি যুদ্ধের প্রতিক্রিয়ায় ১৯৭৩ সালে দ্বিতীয় জাতিসংঘ জরুরি বাহিনী প্রতিষ্ঠা করে।
ইতিহাস
জাতিসংঘের প্রথম সামরিক বাহিনী, ইউএনইএফ-এর লক্ষ্য ছিল:
ইউএনইএফ সাধারণ পরিষদের কর্তৃত্বের অধীনে গঠিত হয়েছিল এবং জাতিসংঘ সনদের জাতীয় সার্বভৌমত্ব ধারা, নিবন্ধ ২, অনুচ্ছেদ ৭ এর অধীন ছিল। মিশরীয় সরকার এবং মহাসচিবের মধ্যে দ্য গুড ফেইথ অ্যাকর্ডস বা গুড ফেইথ এড-মেমোয়ার চুক্তিতে মিশরীয় সরকারের সম্মতিতে ইউএনইএফ বাহিনীকে মিশরে রাখে।
যেহেতু জাতিসংঘের চার্টারের অধ্যায় ৭ এর অধীনে কার্যকরী জাতিসংঘের প্রস্তাবগুলি পাস করা হয়নি, তাই একটি সামরিক বাহিনীর পরিকল্পিত মোতায়েনের জন্য মিশর এবং ইসরায়েলকে অনুমোদন করতে হয়েছিল। ইসরায়েলের প্রধানমন্ত্রী ১৯৪৯ সালের যুদ্ধবিগ্রহ লাইন পুনরুদ্ধার করতে অস্বীকার করেন এবং বলেছিলেন যে কোনো অবস্থাতেই ইসরায়েল তার ভূখণ্ডে বা তার দখলকৃত কোনো এলাকায় জাতিসংঘের বাহিনী মোতায়েন করতে রাজি হবে না। মিশরের সাথে বহুপাক্ষিক আলোচনার পরে এগারোটি দেশ মিশরীয় যুদ্ধবিগ্রহ লাইনের একটি বাহিনীতে অবদান রাখার প্রস্তাব দেয়: ব্রাজিল, কানাডা, কলম্বিয়া, ডেনমার্ক, ফিনল্যান্ড, ভারত, ইন্দোনেশিয়া, নরওয়ে, সুইডেন এবং যুগোস্লাভিয়া। মার্কিন যুক্তরাষ্ট্র, ইতালি এবং সুইজারল্যান্ডও সহায়তা প্রদান করেছিল। প্রথম বাহিনী ১৫ নভেম্বর কায়রোতে পৌঁছায় এবং ১৯৫৭ সালের ফেব্রুয়ারিতে ইউএনইএফ তার পূর্ণ শক্তিতে ৬,০০০ ছিল। ১৯৫৭ সালের ৮ মার্চ ইসরায়েল যখন রাফাহ থেকে তাদের শেষ বাহিনী প্রত্যাহার করে তখন সিনাই এবং গাজায় খালের আশেপাশের নির্দিষ্ট এলাকায় বাহিনীটি সম্পূর্ণরূপে মোতায়েন করা হয়েছিল। জাতিসংঘের মহাসচিব ১৯৪৯ সালের যুদ্ধবিরতি লাইনে ইসরায়েলের দিকে ইউএনইএফ বাহিনী স্থাপনের চেষ্টা করেছিল, কিন্তু ইসরায়েল তা প্রত্যাখ্যান করে।
মিশনটি চারটি ধাপে সম্পন্ন করার নির্দেশ দেওয়া হয়:
আর্থিক সীমাবদ্ধতা এবং পরিবর্তিত প্রয়োজনের কারণে ১৯৬৭ সালের মে মাসের মধ্যে বাহিনীটি কয়েক বছরে ৩,৩৭৮-এ নেমে আসে।
১৬ মে ১৯৬৭ সালে মিশরীয় সরকার জাতিসংঘের সমস্ত বাহিনীকে সিনাই ত্যাগ করার নির্দেশ দেয় - সেই সময়ে একটি ছোট সুইডিশ দল সহ বেশিরভাগই ব্রাজিল, কানাডা এবং ভারতের সামরিক বাহিনী নিয়ে গঠিত। মহাসচিব উ থান্ট একটি বাফার বজায় রাখার জন্য সীমান্তের ইসরায়েলি দিকের এলাকায় ইউএনইএফকে পুনরায় মোতায়েন করার চেষ্টা করেছিল, কিন্তু ইসরায়েল তা প্রত্যাখ্যান করে।
জাতিসংঘের সর্বশেষ শান্তিরক্ষী ১৭ জুন এই অঞ্চল ত্যাগ করে।
হতাহত
ইসরায়েলি বাহিনীর হাতে নিহত ব্রাজিলিয় শান্তিরক্ষী ছিলেন সার্জেন্ট অ্যাডালবার্তো ইলহা ডি ম্যাসেডো। ইসরায়েলি হামলায় নিহত ইউএনইএফ-এর ভারতীয় সদস্যরা হলেন: ক্যাপ্টেন বিজয় সাচার, সুবাহদার অজিত সিং, সিপাহী সোহান সিং, সিপাহী জোগিন্দর সিং, সিপাহী প্রীতম সিং, সিপাহী সাধু সিং, সিপাহী মহিন্দর সিং, ব্যান্ডসম্যান গোপাল সিং, সিপাহী মুখতিয়ার সিং, এল/নায়েক সুলাখান সিং, সিপাহী জিত সিং, সিপাহী জি কে কুট্টি, এনসি সোনা বৈথা এবং সিপাহী জোরা সিং।
সেনাপ্রধান
গাজা শহরে অবস্থানরত।
অবদানকারী দেশ
সামরিক কর্মীদের অবদানকারীরা ছিল: ব্রাজিল, কানাডা, কলম্বিয়া, ডেনমার্ক, ফিনল্যান্ড, ভারত, ইন্দোনেশিয়া, নরওয়ে, সুইডেন এবং যুগোস্লাভিয়া।
কারাকুম মরুভূমি
কারাকুম  মরুভূমি, অথবা কারা-কুম এবং গারা-গাম (Garagum, ; Караку́мы;) হল মধ্য এশিয়া র একটি মরুভূমি।তুর্কি অভিধান অনুযায়ী, নামটির আক্ষরিক অর্থ কালো বালি, মরুভূমির বালুকাময় উপরিভাগের তলদেশে ছড়িয়ে থাকা কালো মৃত্তিকার কারণে এই নামকরণ । এটি  তুর্কমেনিস্তান-এর প্রায় ৭০ শতাংশ বা প্রায় .৩৫০, ০০০ বর্গ কিলোমিটার অঞ্চল জুড়ে রয়েছে।
এই অঞ্চলে, জনসংখ্যার ঘনত্ব অত্যন্ত বিক্ষিপ্ত; গড়ে প্রতি ৬.৫ বর্গকিলোমিটার (প্রতি ২.৫ বর্গ মাইল)-এ ১ জন ব্যক্তির বাস। বৃষ্টিপাত হয় বিক্ষিপ্ত, গড়ে ৭০ থেকে ১৫০ মিলিমিটার বৃষ্টি হয় প্রতি বছর.
অবস্থান
বর্তমান দিনের তুর্কমেনিস্তান ের অধিকাংশ অঞ্চল জুড়ে, কারাকুম মরুভূমি, কাস্পিয়ান সাগরের পূর্বদিকে অবস্থিত। উত্তরদিকে রয়েছে আরল সাগর এবং উত্তর-পূর্বে রয়েছে আমু দরিয়া নদী এবং কাইজেল কুম মরুভূমি । আরল সাগরের জলস্তর নেমে যাওয়ায়, কারাকুম মরুভূমি ধীরে ধীরে 'আরাল-কারাকুম' হিসেবে সম্প্রসারিত হয়ে চলেছে। সবচেয়ে সাম্প্রতিকতম জলস্তর ড্রপ হয়েছে, প্রাক্তন সোভিয়েত ইউনিয়ন-এর, সেচ প্রকল্প রূপায়নের সময়।  যদিও উত্তর Aral সাগর বর্তমানে ক্রমবর্ধমান, দক্ষিণ Aral সাগর এখনও জলশূন্য হয়ে চলেছে,এবং এইভাবে মরুভূমি বিস্তৃত হয়ে চলেছে। থাম্ব|মধ্য এশিয়ার একটি মানচিত্র। কারাকুম মরুভূমিকে হাইলাইট করা রয়েছে।
ভূতত্ত্ব
কারাকুম মরুভূমিতে দারভাজা গ্যাস ক্রেটার অবস্থিত।এছাড়া, এই এলাকায় উল্লেখযোগ্য পরিমাণ তেল এবং প্রাকৃতিক গ্যাস আমানত আছে।
জলবিজ্ঞান
হিন্দু কুশ পর্বত থেকে নির্গত মুরঘাব এবং তেজেন নদী প্রবাহ পশ্চিম প্রবাহী হয়ে মরুভূমির মধ্যে জলপ্রদান করে যা সেচের জন্য কাজে লাগে।
কারাকুম মরুভূমি পৃথিবীর দ্বিতীয় বৃহত্তম সেচ খাল,কারাকুম খাল, দ্বারা অতিক্রম করা হয় যা আমু দারিয়া থেকে দক্ষিণ অঞ্চলে জল নিয়ে আসে। খালটির নির্মাণকাজ শুরু হয়েছিল ১৯৫৪ সালে এবং সম্পন্ন হয় ১৯৫৮ সালে. এটি ১,৩৭৫ কিলোমিটার দীর্ঘ এবং বার্ষিক ১৩-২০ ঘন মিটার জল পরিবহন করে। এই খালটির লিকেজ থেকে বিভিন্ন ছোট হ্রদ এবং পুকুর সৃষ্টি হয়েছে আশেপাশে।
প্রত্নতত্ত্ব
কারাকুমের মধ্যে রয়েছে, উলি (বড়) বলকান পর্বতশ্রেণী যেখানে প্রত্নতত্ত্ববিদরা প্রস্তরযুগের মানুষের দেহাবশেষ খুঁজে পেয়েছেন।
অর্থনীতি ও সম্পদ
মেরি এবং তেজেন -এর মরূদ্যান অঞ্চল তুলা উৎপাদনের জন্যে বিখ্যাত।
পরিবহন
ট্রান্স-কাস্পিয়ান রেলওয়ে  দ্বারা মরুভূমি অতিক্রম করা যায়।
জাফর ইবনে ইয়াহিয়া
জাফর ইবনে ইয়াহিয়া বার্মাকি, জাফর আল-বার্মাকি, (, جعفر بن يحيى, জাফর বিন ইয়াহিয়া) (৭৬৭–৮০৩) আবা-ফজল নামেও যিনি পরিচিত ছিলেন, পারস্যের আব্বাসিয় খলিফা হারুন আল-রশিদ এর উজির। তাঁর পিতার (ইয়াহিয়া ইবনে খালিদ) উত্তরাধিকারী হিসেবে এ পদে স্থলাভিষিক্ত হন। তিনি প্রভাবশালী বার্মাকিড পরিবারের সদস্য ছিলেন,যারা নাভা বিহার মঠের পূর্ব বৌদ্ধ নেতা ছিলেন। ৮০৩ সালে হারুন আল-রশিদের নির্দেশে তাকে ফাঁসি দেওয়া হয়েছিল বাকি বার্মাকিডসের সাথে। কথিত আছে যে হারুনের বোন আব্বাসার সাথে তার সম্পর্ক ছিল বলে অভিযোগ করা হয়েছিল এবং তার মৃত্যুদণ্ড কার্যকর করা হয়েছিলো; যদিও ঐতিহাসিক সূত্র এখনও অস্পষ্ট রয়েছে। বিজ্ঞানের পৃষ্ঠপোষক হিসাবে তাঁর সুনাম ছিল এবং তিনি ভারতীয় বিজ্ঞানকে বাগদাদে প্রবর্তন করার জন্য অনেক কিছু করেছিলেন। ৭৫১ সালে তালাসের যুদ্ধে (বর্তমান কিরগিজস্তানে) ট্যাং চীনা বন্দীদের কাছ থেকে কাগজ তৈরির প্রক্রিয়া জানার পর খলিফাকে বাগদাদে একটি পেপার মিল খোলার বিষয়ে রাজি করানোর কৃতিত্ব  তাকে দেওয়া হয় ।
ব্যক্তিগত জীবন
জাফর ইবনে ইয়াহিয়ার ব্যক্তিগত জীবন সম্পর্কে খুব বেশি জানা যায়নি। কোনো কোনো সূত্রে উল্লেখ আছে, তার স্ত্রীর নাম আব্বাসা।আব্বাসা  (জন্ম ৭৬৫ – মৃত্যু ৮০৩) ছিলেন একজন  আরব সম্ভ্রান্ত নারী।তিনি আল-মাহদীর কন্যা ছিলেন। তাঁর মা রাহিম ছিলেন  উপপত্নী। তিনি ছিলেন আল-হাদী,হারুন আল-রশিদ, উলায়া এবং ইব্রাহিম ইবনে আল-মাহদির সৎবোন। হারুন আল-রশিদ তার প্রতি আকৃষ্ট হওয়ার কারণে তিনি আব্বাসার আত্মীয় ছিলেন বলে অসন্তুষ্ট  ছিলেন। আব্বাসাকে তার জীবনে রাখার জন্য তিনি তার সাথে জাফর ইবনে ইয়াহিয়ার বিয়ে দেন। বিয়েটি সাজানো মনে করা হলেও আব্বাসা তার সাজানো স্বামীর প্রেমে পড়েন। প্রতি রাতে একজন দাসীকে জাফরের শয়নকক্ষে প্রেরণ করা হত।আব্বাসা এক সন্ধ্যায় দাসীর স্থানটি গ্রহণ করেন ও তাঁর স্বামী জাফর ইবনে ইয়াহিয়া  অবাক হয়ে যান ।  পরবর্তীতে আব্বাসা গর্ভবতী হন এবং গোপনে দুটি পুত্রসন্তানের জন্ম দেন। যমজ সন্তানকে মক্কায় পাঠিয়ে দেন তিনি। হারুন আল রশিদ শেষ পর্যন্ত সম্পর্কের বিষয়টি জানতে পারে এবং জাফর ইবনে ইয়াহিয়াকে হত্যা করে। জাফরের স্ত্রী আব্বাসাকে হয় হত্যা করা হয়েছিল, অথবা,নির্বাসনে প্রেরণ করা হয়েছিল। ধারণা করা হয় আব্বাসা ৮০৩ এর দিকে মৃত্যুবরণ করেন।
কথাসাহিত্যে
জাফরকে (বেশিরভাগ অনুবাদে গিয়াফার নামে) আরব্য রজনীর বেশ কয়েকটি গল্পে হারুন আল-রশিদের সাথে প্রায়ই দেখা গিয়েছে, কিছু ক্ষেত্রে মূল চরিত্র হিসাবেও । উদাহরণস্বরূপ "তিনটি আপেল" -এ জাফর একজন গোয়েন্দার মতো, যাকে অবশ্যই একটি হত্যাকান্ডের রহস্যের সমাধান করতে হবে এবং অপরাধীর সন্ধান করতে হবে।এ গল্পটি জাফরের রহস্য উন্মোচন এর মধ্যে দিয়ে এগোতে থাকে। আবার "আতাফের কাহিনী"-তে জাফর একজন অভিযাত্রী। খলিফার নির্দেশে ভ্রমণে বের হন।এ গল্পে আতাফের পাশাপাশি জাফর অন্যতম প্রধান চরিত্র।গ্লেন পিয়ার্সের উপন্যাস দ্য টাইরান্ট অফ বাগদাদে জাফরের গল্পটি হারুন আল-রশিদের সাথে দেখা করার জন্য শার্লাম্যাগনের রাষ্ট্রদূতের ভ্রমণের একটি কাল্পনিক বিবরণ দিয়ে বলা হয়েছে। তবে আরব্য রজনী দ্বারা অনুপ্রাণিত সাম্প্রতিক মিডিয়া জাফরকে একজন ভিলেন এবং যাদুকর হিসাবে চিত্রিত করেছে:
নৈতিকতার বিবর্তন
নৈতিকতার বিবর্তন মানব বিবর্তনের ফলে মানুষের নৈতিকতার উদ্ভবকে ব্যাখ্যা করে। নৈতিকতাকে সংজ্ঞায়িত করা হয় এভাবে যে, এটা এমন একটা পদ্ধতিগত ব্যবস্থা, যার মাধ্যমে নির্ধারণ করা যায় কোনটা সঠিক আর কোনটা অন্যায় আচরণ। অন্যান্য জীবে সামাজিক এই নৈতিকতা সবসময় গুরুত্ববহন না করলেও, প্রাত্যহিক জীবনে  মানুষের আচার-আচরণের সাথে এর গভীর সংযোগ আছে। বিবর্তনীয় জীববিজ্ঞান এবং সমাজতাত্ত্বিক জীববিজ্ঞান যদিও এর সাথে একমত নয়। তাদের মতে যদিও মানুষের সামাজিক আচরণ জটিল, তথাপি এধরনের অনেক আচরণ এখন অনেক সামাজিক প্রাণীর মধ্যে দেখা যায়। সমাজতাত্ত্বিক জীববিজ্ঞানের (sociobiology) মানবসমাজের আচরণ নিয়ে যে ব্যাখা, তা অবশ্য এখনো বিতর্কিত। সমাজ বিজ্ঞানীদের মতে নৈতিকতা এক প্রকার গঠনমুলক আচরণ, যার সাথে সংস্কৃতির গভীর সংযোগ রয়েছে। কিন্তু কারো কারো মতে নৈতিকতার সাথেও বিজ্ঞানের সংযোগ রয়েছে, যার ফলে নৈতিকতাকেও বিজ্ঞান ব্যাখ্যা করতে পারে।